«Теплъэ куэд зиIэ Урысей»
Тэтэр Республикэм печатымрэ цIыхубэ коммуникацэхэмкIэ и «Татмедиа» агентствэм иджыри къыIех «Теплъэ куэд зиIэ Урысей» Х урысейпсо журналист зэпеуэ зэIухам хэтын папщIэ ят лъэIухэр. Ар зыхуэгъэзар Урысей Федерацэм и щIыналъэм щыпсэу цIыхухэм къадекIуэкI хабзэхэр хэIущIыIу щIынырщ икIи хъумэнырщ.
Зэпеуэм хэт хъунущ Урысей Федерацэм цIыхубэ информацэмкIэ и IэнатIэхэм я редакцэхэу ягъэува хабзэм тету ятхахэр.
Зэпеуэр мыпхуэдэ лIэужьыгъуэхэмкIэ ирагъэкIуэкI:
— «Телесюжет зыбжанэ»;
— «Телепроект (документальнэ фильм, телепрограммэ зыбжанэ)»;
— «Радионэтынхэр (репортажхэр)»;
— «Къытрадза тхыгъэхэр»;
— «СМИ-хэм я интернетым иралъхьа материалхэр»;
— «Сабий-ныбжьыщIэ щIэнгъуазэ проектхэу СМИ-хэм иралъхьахэр»;
— Гран-при.
Зэпеуэм хэтынухэм я анкетэ лъэIухэмрэ я лэжьыгъэхэмрэ 2017 гъэм шыщхьэуIум и 1 пщIондэ «Теплъэ куэд зиIэ Урысей конкурс» псалъэхэр тетхауэ мыбы къыщыIах: Печатымрэ цIыхубэ коммуникацэхэмкIэ «Татмедиа» республикэ агентствэ, 420066, Тэтэрстан Республикэ, Казань къалэ, Декабристхэм я уэрам, 2-нэ унэ, 6-нэ къат, 7-нэ пэш, СМИ-хэмкIэ къудамэ, телефоныр: 8(843) 570-31-12. Зэпеуэр зэрырагъэкIуэкI щIыкIэм нэхъ щхьэтечу щыгъуазэ зыщыхуэфщI хъунущ сайтым и «Конкурсхэр» Iыхьэм.
Зэпеуэм щытекIуахэм дипломхэмрэ ахъшэ саугъэтхэмрэ Казань къыщратынущ 2017 гъэм и жэпуэгъуэм.
«КъБР-Медиа» къэрал кIэзонэ IуэхущIапIэм и пресс-IуэхущIапIэ.
